تمت ارشفة منتديات نبع الفرات
كلمات قصيدة الشهرة محمد الحلفي مكتوبة 2019
چنك عايش ابغابه ~ حاطت بيك الذيابه
مدري الخلل عد الناس ~ مدري الدنيه چذابه
البظهرك يطعنونك ~ بالملاگة يشبگونك
مدري الوگت غيرهم ~ مدري الدنيه چذابه
حيرة الله ليحير احد ويعيش هاي الحاله
ما چني وياهم عشت .. هجمو علي كتاله
آخ لوبيدي .. لوبيدي واگللهم عليهم
آخ بس گلبي .. ياگلبي يلما تنطي بيهم
عاذرهم اشما گدرو ايأذوني
ما انطي ظهري للي انطيته اعيوني
اچذبني واصدكهم ~ يذموني واساعدهم
دعيت الهم گلب ولسان ~ ريت الله يوفقهم
صرت حتى اكره الشهره ~ امداها تخرب العشره
نجم لو مونجم يرتاح ~ محد خاطره يكسره
امنيتي اعيش لوحدي بس گلبي ماينطيني
بيه مرض اسمه الوفه لو اموت مينسيني
اوف ياروحي .. ياروحي العاشت بين اديهم
اوف لوشيصير .. لوشيصير ماازعل عليهم
ما اشكي بس الصار يوجع گلبي
لو ما احبهم مايهمني وربي
انه طبع الوفه طبعي ~ ليگدام احط ربعي
عليهم راهنت فد يوم ~ حسافه نزلو دمعي
اريد اخلص بعد كافي ~ حملهم وگع اچتافي
سألو الليل هذا الليل ~ حرام الچان بي غافي
اي والله موشغلة ضعف اتعامل ابتربيتي
ما علموني اهلي الحقد لمن بنو شخصيتي
آه كلشي يصير .. كلشي ايصير دنيه وكلشي بيهه
آه معذورين .. معذورين مانعتب عليهه
حاسبها لله وهذا انه مسامحهم
واتمنى بس الخير يارب الهم
اداء : مـحمـد الحلفــي
كلمات & الحان : علــي الدلفــي
منقول